ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

«\_\_\_\_» \_\_\_\_\_\_\_\_\_\_\_\_2019թ. № \_\_\_\_\_\_ Ա

«ԷՆԵՐԳԱԿԱՐԳԱԲԵՐՈՒՄ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆԸ «ԷՆԵՐԳԵՏԻԿԱՅԻ ԳԻՏԱՀԵՏԱԶՈՏԱԿԱՆ ԻՆՍՏԻՏՈՒՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ՄԱՍԻՆ

-----------------------------------------------------------------------------------------------------

Հիմք ընդունելով Քաղաքացիական օրենսգրքի 63-րդ հոդվածի 1-ին մասը, 64-րդ հոդվածի 2-րդ մասը, «Բաժնետիրական ընկերությունների մասին» Հայաստանի Հանրապետության օրենքի 18-րդ հոդվածի 1-ին մասը և 20-րդ հոդվածը՝ Հայաստանի Հանրապետության կառավարությունը ո ր ո շ ու մ է.

1. «Էներգակարգաբերում» փակ բաժնետիրական ընկերությունը (գտնվելու վայրը՝ Հայաստանի Հանրապետություն, քաղաք Երևան, Այգեձորի 67 հասցե, գրանցման համարը՝ 264.120.06570)` միացման ձևով վերակազմակերպել` այն միացնելով «Էներգետիկայի գիտահետազոտական ինստիտուտ» փակ բաժնետիրական ընկերությանը (գտնվելու վայրը՝ Հայաստանի Հանրապետություն, քաղաք Երևան, Մյասնիկյանի պողոտա 5/1 հասցե, գրանցման համարը՝ 273.140.00538):

2. «Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացնելուց հետո միացած իրավաբանական անձի իրավունքները և պարտականություններն անցնելու են «Էներգետիկայի գիտահետազոտական ինստիտուտ» փակ բաժնետիրական ընկերության՝ փոխանցման ակտին համապատասխան:

3. Հայաստանի Հանրապետության էներգետիկ ենթակառուցվածքների և բնական պաշարների նախարարին՝ սույն որոշումն ուժի մեջ մտնելուց հետո եռամսյա ժամկետում՝

1) հաստատել միացման պայմանագիրը,փոխանցման ակտը, միացման կարգը և պայմանները,բաժնետոմսերի փոխարկման կարգ, ապահովել դրան համապատասխան «Էներգետիկայի գիտահետազոտական ինստիտուտ» փակ բաժնետիրական ընկերության կանոնադրական կապիտալի չափի ավելացումը և կանոնադրության մեջ փոփոխությունների և լրացումների կատարումը,

2) կազմակերպել կատարված փոփոխության պետական գրանցման գործընթացը՝ «Էներգետիկայի գիտահետազոտական ինստիտուտ» փակ բաժնետիրական ընկերության միջոցների հաշվին,

3) ապահովել «Էներգակարգաբերում» փակ բաժնետիրական ընկերության գործունեության դադարման պետական գրանցումը:

ՀԻՄՆԱՎՈՐՈՒՄ

«Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացման ձևով վերակազմակերպելու մասին»ՀՀ կառավարության որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, ընթացիկ իրավիճակը և խնդիրները** |
|  | ՀՀ էներգետիկ ենթակառուցվածքների և բնական պաշարների նախարարության (այսուհետ՝ Նախարարություն) ենթակայության «Էներգակարգաբերում» ՓԲԸ-ն (այսուհետև` Ընկերություն) ստեղծվել է ՀՀ կառավարության 02.05.2003թ. №779-Ա որոշման հիման վրա` որպես առանձին իրավաբանական անձ առանձնացվելով «Հայէներգո» ՓԲԸ-ի կազմից: Ընկերությունը, որպես մասնագիտացված կազմակերպություն, իրականացնում է էլեկտրաէներգետիկ համակարգի բոլոր ընկերություններում կարգաբերման աշխատանքներ: Ընկերությունը ունի անհրաժեշտ արտադրական բազա և կադրային ռեսուրսներ: Ընկերությանը սեփականության իրավունքով պատկանում է՝ 3361քմ ընդհանուր մակերեսով 4 հարկանի վարչական շենքի՝ 2705 քմ մակերեսով 1-ին, 3-րդ և 4-րդ հարկերը (շենքի 2-րդ հարկը՝ 655.9 քմ-ն պետական սեփականություն է և ամրացված է ՀՀ ԷԵԲՊՆ աշխատակազմին) և 276քմ ընդհանուր մակերեսով օժանդակ շինությունները (որից 141 քմ-ը ավտոտնակներ): Ընդհանուր զբաղեցված հողատարածքը կազմում է 3310քմ:Նախարարության ենթակայության «Էներգետիկայի գիտահետազոտական ինստիտուտ» ՓԲԸ-ն (այսուհետ՝ Ինստիտուտ) ստեղծվել է 1948թ-ին՝ իր գործունեության ընթացքում կուտակելով գիտական, գործնական և գիտաարտադրական պոտենցիալ: Ինստիտուտն ունի կարևորագույն դերակատարում էլեկտրաէներգետիկական համակարգի հուսալիության և անվտանգության ցուցանիշների մշակման, համակարգի օպտիմալ կառավարման, հեռանկարային զարգացման, էներգետիկ ռազմավարության մշակման, նախագծային աշխատանքների իրականացման և փորձաքննության անցկացման գործընթացներում: Ինտիտուտն իրականացնում է էներգետիկայի բնագավառի և այդ բնագավառում լիցենզավորված կազմակերպությունների համար գիտահետազոտական աշխատանքներ, որոնք ուղղված են էլեկտրաէներգետիկայի համակարգի հուսալիության և կայության բարձրացմանը: |
| **2.** | **Կարգավորման նպատակը, բնույթը և ակնկալվող արդյունքը** |
|  | ՀՀ կառավարության սույն որոշման նախագծով Ընկերությունը միացման ձևով վերակազմակերպվում է և միացվում է Ինստիտուտին՝ ի կատարումն ՀՀ էներգետիկ ենթակառուցվածքների և բնական պաշարների նախարարության 2019թ. հայտին առնչվող համառոտագրի քննարկման արդյունքներով ՀՀ փոխվարչապետի 13.12.2018թ. N05/05.9/42709-18 հանձնարարականի 6-րդ կետի:Միացման նպատակը երկու ընկերությունների ռեսուրսների (կադրային, ֆինանսական և գույքային) արդյունավետ տնօրինումն է, էներգահամակարգի ընկերությունների անվտանգ շահագործմանն ուղղված՝ աշխատանքների համակարգված և արդյունավետ կազմակերպումն է: |
| **3.** | **Նախագծի մշակման գործընթացում ներգրավված ինստիտուտները և անձիք**  |
|  |  ՀՀ էներգետիկ ենթակառուցվածքների և բնական պաշարների նախարարություն:  |

ՏԵՂԵԿԱՆՔ

«Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացման ձևով վերակազմակերպելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության վերաբերյալ

«Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացման ձևով վերակազմակերպելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա:

ՏԵՂԵԿԱՆՔ

«Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացման ձևով վերակազմակերպելու մասին» ՀՀ կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման վերաբերյալ

«Էներգակարգաբերում» փակ բաժնետիրական ընկերությունը «Էներգետիկայի գիտահետազոտական ինստիտուտ» փակ բաժնետիրական ընկերությանը միացման ձևով վերակազմակերպելու մասին» ՀՀ կառավարության որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: